Den Vest-Sjællandske Avis, 1823-04-08
Hvorledes det seer ud i Constantinopel er ikke godt at sige; thi nogle Efterretninger melde, at Porten har antaget Lord Strangfords Propositioner; men det er mærkeligt, at i Vien, hvor man bedst maatte vide det og hvor nyelig en Coureer er ankommen fra Constantinopel, meddeles aldeles ingen Efterretninger derfra. Derimod fortæller det Engelske Blad Coureren ifølge meget sikkre Efterretninger, som den siger, at Porten har antaget den første Deel af det forslag, som Lord Strangford har gjort det i Keiser Alexanders Navn, ogsaa Henseende til det Øvrige var alt i god Gang, saa at den saa ofte forkyndte Krig, i Østen ikke vil udbryde. – Man maae bemærke, at disse Efterretninger ikke ere officielle, ikke heller naae de længer end til den 27de Februar. Derimod har man Efterretninger fra Constantinopel, som naae til den første Marts, som ere bragte over Odessa og som berette, at man vil vide i Pera, at Reis Effendi har overleveret Lord Strangford Portens directe Svar til det Russiske Hof men der er intet bekiendtgjort i Publicum om dets Jndhold, hvoraf man slutter sig til, at denne Meddelelse er ikke fuldkommen tilfredsstillende og man formoder, at de nærværende Tyrkiske Ministre ville i det Væsentlige ikke give meere efter end deres Forgiængere. - Udrustningerne til Vands og til Lands vedvare i denne Hovedstad. Men allerede den 25de Februar har man bemærket en Giæring blandt Janitscharerne og man var i en almindelig Frygt for de talrige Muselmænd, som der sværmede bevæbnede omkring paa Gaderne og som i deres krigerigske Jver udøve mange grove Excesser; disse begaaes ligeledes af de Søefolk som ere komne tilbage med Flaaden, hvorved de arme Grækere i denne Stad sættes i stor Angest, da de ere Gienstanden for deres Had. Janischarerne knurre lydelig, fordi, som de paastaae, man har foreholdet dem Haled Effendis Skatte. - Men fra Semlin meldes under 17de Marts, at der er ankommen Tatarer til Belgrad og som have fortalt, at der skal være mødt de Christne en stor Ulykke i Constantinopel; ifølge de circulerende Efterretninger skal der være udbrudt Jld i Pera, som skal have naaet til Kanonstøberiet, Tophana) og derfra udbredet sig til Skibsarsenalet, Tensana, ja endog til det Keiserlige Sommerpallast Bekitschtasch. Er det sandt, at Arsenalet er afbrændt saa er det en skrækkelig Ulykke for Porten, det er mueligt at denne Efterretning ikke er sand; thi man er ofte blevet bedraget med falske Efterretninger fra denne Kant, men det er ogsaa mueligt, at de føleløse Janitscharer have i deres Forbittrelse sat Jld paa den Forstad, hvori de Europæiske Gesandtere boe. det mindste var det Rygte ogsaa udbredet i Bucharest den 11te Marts, at saasnart det var blevet bekiendtgjort i Constantinopel, at Porten havde antaget Lord Strangfords Propositioner saa vare store Uroligheder udbrudte og Tyrkerne havde sat Jld paa Forstaden Haverdrom, hvor Grækerne og Frankerne boe og at Storveziren havde faaet Ordre til opslaae sin Leier ved Adrianopel. – Alle Underhandlinger med Perserne ere strandede og Krigen skal vedvare. – Naturulykker vedblive at forfølge Tyrkerne og Jordskielvet har yttret sig paany i Aleppo og har ødelagt nogle Huse i Constantinopel. – Det seer jammerligt ud for Tyrkerne i Thessalien og Macedonien; der stod endnu den 28de Februar ingen Tyrkisk Armee ved Larissa, Fyrsten Maurrcordato er trængt frem til Mezzoro og vil forene sig med Odyssens. Capitain Diamanty, har den 23de Februar besat Jordrungen ved Cassandra i Macedonien. Rygtet gik i Constantinopel at Koron og Modon have været nødsagede til at capitulere. - Grækerne skulle have bestormet Udværkerne omkring Patras og Fæstningen skal være nærved at overgive sig. – Et Rygte, som dog ikke er aldeles sikkert, siger, at den Russiske Flaade i Cronstadt skal udrustes i dette Foraar.